CELEX: 32013R0923
Language: el
Date: 2013-09-25 00:00:00
Title: Εκτελεστικός κανονισμός (ΕΕ) αριθ. 923/2013 της Επιτροπής, της 25ης Σεπτεμβρίου 2013 , σχετικά με το άνοιγμα και τον τρόπο διαχείρισης των ενωσιακών δασμολογικών ποσοστώσεων για ορισμένα γεωργικά προϊόντα καταγωγής Παναμά

26.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 254/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 923/2013 ΤΗΣ ΕΠΙΤΡΟΠΉΣ
   της 25ης Σεπτεμβρίου 2013
   σχετικά με το άνοιγμα και τον τρόπο διαχείρισης των ενωσιακών δασμολογικών ποσοστώσεων για ορισμένα γεωργικά προϊόντα καταγωγής Παναμά
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2012/734/ΕΕ του Συμβουλίου, της 25ης Ιουνίου 2012, για την υπογραφή, εξ ονόματος της Ευρωπαϊκής Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της αφενός, και της Κεντρικής Αμερικής αφετέρου, και την προσωρινή εφαρμογή του μέρους IV σχετικά με τις εμπορικές συναλλαγές (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Με την απόφαση 2012/734/ΕΕ, το Συμβούλιο ενέκρινε την υπογραφή, εξ ονόματος της Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της αφενός, και της Κεντρικής Αμερικής αφετέρου (στο εξής «η συμφωνία»). Δυνάμει της απόφασης 2012/734/ΕΕ, η συμφωνία εφαρμόζεται προσωρινά, έως ότου ολοκληρωθούν οι διαδικασίες που απαιτούνται για τη σύναψή της. Η συμφωνία εφαρμόζεται προσωρινά από την 1η Αυγούστου 2013.
            
         
               (2)
            
            
               Το παράρτημα I προσάρτημα 2 της συμφωνίας αφορά τις δασμολογικές ποσοστώσεις εισαγωγής της ΕΕ για τα εμπορεύματα καταγωγής Κεντρικής Αμερικής. Δύο δασμολογικές ποσοστώσεις χορηγούνται αποκλειστικά στον Παναμά. Ως εκ τούτου, είναι αναγκαίο να ανοιχθούν δασμολογικές ποσοστώσεις για τα εν λόγω προϊόντα.
            
         
               (3)
            
            
               Η διαχείριση των δασμολογικών ποσοστώσεων θα πρέπει να πραγματοποιείται με βάση την αρχή της χρονικής προτεραιότητας σύμφωνα με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (2). Προκειμένου να υπάρχουν οφέλη από τις δασμολογικές παραχωρήσεις που προβλέπονται στον παρόντα κανονισμό, τα προϊόντα που απαριθμούνται στο παράρτημα θα πρέπει να συνοδεύονται από πιστοποιητικό καταγωγής, όπως προβλέπεται στη συμφωνία. Το παράρτημα I του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (3), όπως τροποποιήθηκε με τον εκτελεστικό κανονισμό (ΕΕ) αριθ. 927/2012 της Επιτροπής (4), περιέχει νέους κωδικούς ΣΟ οι οποίοι είναι διαφορετικοί από εκείνους που αναφέρονται στη συμφωνία. Ως εκ τούτου, οι εν λόγω νέοι κωδικοί θα πρέπει να παρατίθενται στο παράρτημα του παρόντος κανονισμού.
            
         
               (4)
            
            
               Δεδομένου ότι η συμφωνία παράγει αποτελέσματα από την 1η Αυγούστου 2013, ο παρών κανονισμός θα πρέπει να εφαρμόζεται από την ίδια ημερομηνία.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανοίγονται ενωσιακές δασμολογικές ποσοστώσεις για τα εμπορεύματα καταγωγής Παναμά τα οποία απαριθμούνται στο παράρτημα.
   Άρθρο 2
   Οι τελωνειακοί δασμοί οι οποίοι εφαρμόζονται στις εισαγωγές εμπορευμάτων καταγωγής Παναμά στην Ένωση και αναφέρονται στο παράρτημα αναστέλλονται, στο πλαίσιο των αντίστοιχων δασμολογικών ποσοστώσεων που ορίζονται στο παράρτημα του παρόντος κανονισμού.
   Άρθρο 3
   Τα προϊόντα που απαριθμούνται στο παράρτημα συνοδεύονται από πιστοποιητικό καταγωγής, όπως ορίζεται στο παράρτημα II προσάρτημα 3 της συμφωνίας.
   Άρθρο 4
   Η διαχείριση των δασμολογικών ποσοστώσεων που προβλέπονται στο παράρτημα πραγματοποιείται από την Επιτροπή σύμφωνα με τα άρθρα 308α έως 308γ του κανονισμού (ΕΟΚ) αριθ. 2454/93.
   Άρθρο 5
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Αυγούστου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Σεπτεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 346 της 15.12.2012, σ. 1.
   
      (2)  ΕΕ L 253 της 11.10.1993, σ. 1.
   
      (3)  ΕΕ L 256 της 7.9.1987, σ. 1.
   
      (4)  ΕΕ L 304 της 31.10.2012, σ. 1.
   
      ΠΑΡΑΡΤΗΜΑ
      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, βάσει των κωδικών ΣΟ που ισχύουν κατά τον χρόνο θέσπισης του παρόντος κανονισμού.
      
                  Αύξων αριθμός
               
               
                  Κωδικός ΣΟ
               
               
                  Περιγραφή εμπορευμάτων
               
               
                  Περίοδος ποσόστωσης
               
               
                  Όγκος ετήσιας ποσόστωσης
                  (σε τόνους καθαρού βάρους, εκτός αν ορίζεται άλλως)
               
            
                  09.7310
               
               
                  2208 40 51
                  2208 40 99
               
               
                  Ρούμι και άλλα αποστάγματα που λαμβάνονται από την απόσταξη προϊόντων ζαχαροκάλαμου που έχουν υποστεί ζύμωση, που παρουσιάζονται σε δοχεία με περιεχόμενο που υπερβαίνει τα 2 l
               
               
                  Από 1.8.2013 έως 31.12.2013
               
               
                  417 εκατόλιτρα (εκφραζόμενα σε ισοδύναμο καθαρής αλκοόλης)
               
            
                  Από 1.1 έως 31.12.2014 και για κάθε περίοδο εφεξής από 1.1 έως 31.12.
               
               
                  1 050 εκατόλιτρα (εκφραζόμενα σε ισοδύναμο καθαρής αλκοόλης) (1)
                  
               
            
                  09.7311
               
               
                  1701 13
                  1701 14
                  1701 91
                  1701 99
               
               
                  Ζάχαρη από ζαχαροκάλαμο ή από τεύτλα και ζαχαρόζη χημικώς καθαρή, σε στερεή κατάσταση, εκτός από την ακατέργαστη ζάχαρη χωρίς προσθήκη αρωματικών ή χρωστικών ουσιών
               
               
                  Από 1.8.2013 έως 31.12.2013
               
               
                  5 000 (εκφραζόμενοι σε ισοδύναμο ακατέργαστης ζάχαρης)
               
            
                  1702 30
               
               
                  Γλυκόζη και σιρόπι γλυκόζης, που δεν περιέχουν φρουκτόζη ή που περιέχουν κατά βάρος, σε ξερή κατάσταση, λιγότερο από 20 % φρουκτόζη
               
               
                  Από 1.1 έως 31.12.2014 και για κάθε περίοδο εφεξής από 1.1 έως 31.12.
               
               
                  12 360 (εκφραζόμενοι σε ισοδύναμο ακατέργαστης ζάχαρης) (2)
                  
               
            
                  1702 40 90
               
               
                  Γλυκόζη και σιρόπι γλυκόζης εκτός από την ισογλυκόζη, που περιέχουν κατά βάρος, σε ξερή κατάσταση, από 20 % συμπεριλαμβανομένου έως 50 % μη συμπεριλαμβανομένου φρουκτόζη, με εξαίρεση το ιμβερτοποιημένο ζάχαρο (ή διιμβερτοποιημένο)
               
            
                  1702 50
               
               
                  Φρουκτόζη χημικώς καθαρή
               
            
                  1704 90 99
               
               
                  Άλλα ζαχαρώδη προϊόντα χωρίς κακάο
               
            
                  1702 90 30
                  1702 90 50
                  1702 90 71
                  1702 90 75
                  1702 90 79
                  1702 90 80
                  1702 90 95
               
               
                  Άλλα ζάχαρα, στα οποία περιλαμβάνεται και το ιμβερτοποιημένο ζάχαρο (ή διιμβερτοποιημένο) και τα άλλα ζάχαρα και σιρόπια από ζάχαρα που περιέχουν κατά βάρος, σε ξερή κατάσταση, 50 % φρουκτόζη, με εξαίρεση τη χημικώς καθαρή μαλτόζη
               
            
                  1806 10 30
                  1806 10 90
               
               
                  Κακάο σε σκόνη, περιεκτικότητας κατά βάρος 65 % και άνω σε ζαχαρόζη ή ισογλυκόζη εκφραζόμενη σε ζαχαρόζη
               
            
                  Ex18062095
               
               
                  Άλλα παρασκευάσματα που παρουσιάζονται είτε σε τεμάχια ή σε ράβδους, με βάρος που υπερβαίνει τα 2 kg, είτε σε υγρή ή πολτώδη κατάσταση ή σε σκόνη, κόκκους ή παρόμοιες μορφές, σε δοχεία ή σε άμεσες συσκευασίες με περιεχόμενο που υπερβαίνει τα 2 kg, με κατά βάρος περιεκτικότητα σε βούτυρο κακάου λιγότερο από 18 % και με κατά βάρος περιεκτικότητα σε ζαχαρόζη ίση ή ανώτερη του 70 %
               
            
                  Ex18069090
               
               
                  Άλλες σοκολάτες και άλλα παρασκευάσματα διατροφής που περιέχουν κακάο, με κατά βάρος περιεκτικότητα σε ζαχαρόζη ίση ή ανώτερη του 70 % (στα οποία περιλαμβάνεται και το ιμβερτοποιημένο ζάχαρο εκφραζόμενο σε ζαχαρόζη)
               
            
                  1901 90 99
               
               
                  Άλλα παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40 % κατά βάρος κακάο επί πλήρως απολιπανθείσας βάσης, άλλα παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5 % κατά βάρος κακάο, επί πλήρως απολιπανθείσας βάσης
               
            
                  2006 00 31
                  2006 00 38
               
               
                  Φρούτα (εκτός από τα τροπικά φρούτα και το ζιγγίβερι), λαχανικά, καρποί (εκτός από τροπικούς καρπούς), φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση)
               
            
                  2007 91 10
                  2007 99 20
                  2007 99 31
                  2007 99 33
                  2007 99 35
                  2007 99 39
               
               
                  Γλυκά κουταλιού, ζελέδες, μαρμελάδες, πολτοί και πάστες καρπών και φρούτων, που παίρνονται από βράσιμο
               
            
                  Ex20 09
               
               
                  Χυμοί φρούτων (εκτός από τον χυμό ντομάτας, τους χυμούς από τροπικά φρούτα και τα μείγματα χυμών από τροπικά φρούτα) ή λαχανικών αξίας που δεν υπερβαίνει τα 30 ευρώ ανά 100 kg καθαρού βάρους, που δεν έχουν υποστεί ζύμωση και χωρίς προσθήκη αλκοόλης, με περιεκτικότητα κατά βάρος σε πρόσθετα ζάχαρα 30 % ή περισσότερο
               
            
                  Ex21011298
                  Ex21012098
               
               
                  Παρασκευάσματα με βάση τον καφέ, το τσάι ή το ματέ, με κατά βάρος περιεκτικότητα σε ζαχαρόζη ίση ή ανώτερη του 70 %
               
            
                  Ex21069098
               
               
                  Άλλα παρασκευάσματα διατροφής που δεν κατονομάζονται ούτε περιλαμβάνονται αλλού, με κατά βάρος περιεκτικότητα σε ζαχαρόζη ίση ή ανώτερη του 70 %
               
            
                  3302 10 29
               
               
                  Μείγματα ευωδών ουσιών και μείγματα με βάση μία ή περισσότερες από αυτές τις ουσίες, των τύπων που χρησιμοποιούνται για τις βιομηχανίες ποτών, τα οποία περιέχουν όλους τους γευστικούς παράγοντες που χαρακτηρίζουν ένα ποτό με κατ’ όγκο αλκοολικό τίτλο που δεν υπερβαίνει το 0,5 %
               
            
         (1)  Με ετήσια αύξηση 50 εκατόλιτρων (εκφραζόμενων σε ισοδύναμο καθαρής αλκοόλης) από την 1.1.2015.
      
         (2)  Με ετήσια αύξηση 360 μετρικών τόνων (εκφραζόμενων σε ισοδύναμο ακατέργαστης ζάχαρης) από την 1.1.2015.